**Poziv na dostavu projektnih prijedloga upućen je odabranim prijaviteljima 08. rujna 2015. godine. Tablica sadržava projekte iz Grupe 1 (izgradnja) i Grupe 2 (rekonstrukcija) aktivnosti Poziva.**

|  |  |  |  |  |
| --- | --- | --- | --- | --- |
| Naziv projekta | Korisnik | Datum potpisa ugovora | Dodijeljena bespovratna sredstva (HRK) | Kratak opis |
| Rekonstrukcija zgrade studentskog doma na adresi I. G. Kovačića 4, Osijek | Sveučilište Josipa Jurja Strossmayera u Osijeku | 08.03.2016. | 13.510.000,00 | Projektom će se rekonstruirati i modernizirati studentski dom u Osijeku s ukupno 193 ležaja što će rezultirati podizanjem standarda stanovanja u studentskom domu pri čemu je u projektu poseban naglasak stavljen na studente u nepovoljnom položaju, s invaliditetom i one sa smanjenom pokretljivosti. Projektnom će se znatno poboljšati energetska učinkovitosti same zgrade što će doprinijeti niskim troškovima održavanja u budućnosti jer će se zgrada graditi prema modelu ''pametne zgrade''. |
| Rekonstrukcija građevina, infrastrukture i okoliša unutar studentskih naselja Stjepan Radić i Cvjetno naselje | Sveučilište u Zagrebu | 08.03.2016. | 219.990.000,00 | Cilj projekta je doprinijeti poboljšanju kvalitete studentskog standarda kroz rekonstrukciju i opremanje studentskih domova za smještaj studenata unutar studentskih naselja Stjepan Radić i Cvjetno naselje u Zagrebu, posebno kroz doprinos povećanja broja smještajnih jedinica za studente s invaliditetom te rekonstrukciju svih prometnica u oba naselja na način da se u potpunosti prilagode kretanju osobama s invaliditetom. Ulaganjem se želi za sve studente stvoriti jednake šanse-mogućnosti da postanu članovi akademske zajednice bez obzira na socijalnu kategoriju i time poboljšati dostupnost studiranja. |
| Sveučilišni kampus Varaždin, faza III - Studentski dom s pratećim sadržajima | Sveučilište u Zagrebu | 18.04.2016. | 141.590.368,42 | Novi Studentski dom u Varaždinu je infrastrukturni projekt koji će omogućiti policentrični razvoj Sveučilišta u Zagrebu i nakon toga rast studentskog standarda unutar Sjeverozapadne regije. Projekt će pružiti potrebnu prateću infrastrukturu u pogledu razvoja smještajnih kapaciteta kao preduvjeta za daljnji razvoj visokoobrazovnih institucija kao i cjelokupnog Kampusa Varaždin. Novi studentski dom omogućit će dodatne popratne sadržaje koji će zajedno sa smještajnim kapacitetima pridonijeti boljem standardu studenata u nepovoljnom položaju. |
| Studentski smještaj na Kampusu Sveučilišta u Rijeci, 1. faza (TRIS) | Sveučilište u Rijeci | 07.04.2016. | 178.629.017,85 | Projekt ima za cilj osigurati dodatna 754 kreveta čime će se osigurati pristup smještaju, posebice za studente s invaliditetom i one slabijeg socioekonomskog statusa. |
| Izgradnja studentskog doma u Virovitici | Visoka škola za menadžment u turizmu i informatici Virovitica | 29.03.2016. | 18.524.301,88 | Izgradnjom studentskog doma unaprijedit će se smještajna infrastruktura za studente u Virovitici. Poboljšat će se kvaliteta obrazovanja kroz osiguravanje bolje dostupnosti usluga obrazovnih ustanova. Novi studentski dom bit će suvremeno opremljen sa 108 ležajeva, a 80 mjesta će biti predviđeno za studente nižeg socioekonomskog statusa. Time će se doprinijeti izjednačavanju uvjeta studenata u urbanim i ruralnim područjima te će biti osigurana bolja dostupnost visokog obrazovanja osobama slabijeg imovinskog statusa i veće zadržavanje studenata na području studiranja. |
| Uključivo studiranje | Međimursko veleučilište u Čakovcu | 29.06.2016. | 8.866.180,00 | Projektom "Uključivo studiranje" revitalizirat će se zgrada u okviru starog vojnog kompleksa u Čakovcu, a u kojem djeluje i Međimursko veleučilište u Čakovcu. Novi studentski dom će 72% smještajnog kapacitete (23 od ukupno 32 ležaja) namijeniti osobama u nepovoljnom položaju, a projekt će povećati dostupnost studiranju i osobama s invaliditetom za čiji boravak su osigurana 4 kreveta sa svom popratnom infrastrukturom. Novi studentski dom će uz smještaj nuditi i dodatne sadržaje kao kafić, restoran, kuhinju, sportsko-rekreacijsku prostoriju, društvenu prostoriju, knjižnicu, čitaonicu, skriptarnicu/portirnicu i praonicu što će unaprijediti studentski standard i povećati učinak i atraktivnost studiranja. |
| Kompleks studentskog doma Sveučilišta u Dubrovniku | Sveučilište u Dubrovniku | 29.02.2016. | 150.900.000,00 | Dubrovnik nema studentskoga doma, a ima velike troškove stanovanja te opada broj nedomicilnih studenata. Danas više od 50 % maturanata u Dubrovačko-neretvanskoj županiji (koji žive izvan Dubrovnika) ne nastavlja obrazovanje. Izgradnjom Studentskoga doma pružit će se mogućnost odgovarajućeg smještaja za 503 studenta od čega 290 studenata u nepovoljnom socioekonomskom položaju i pet studenata s invaliditetom. |
| Izgradnja zgrade, infrastrukture i okoliša studentskog paviljona u sveučilišnom kampusu u Osijeku | Sveučilište Josipa Jurja Strossmayera u Osijeku | 12.07.2016. | 174.300.000,00 | Projektom izgradnje i opremanja nove zgrade studentskog paviljona i okružujućeg okoliša u sveučilišnom kampusu Osijek povećavaju se smještajni kapaciteti kako bi se povećao pristup visokom obrazovanju, osobito za studente u nepovoljnom položaju što je jedan od prioriteta razvoja visokog obrazovanja u Slavoniji. |
| Proširenje infrastrukture studentskih smještajnih kapaciteta Studentskog doma Pula | Sveučilište Jurja Dobrile u Puli | 12.12.2016. | 58.403.812,50 | Provedbom planiranog projekta izgradnje i opremanja dva paviljona Studentskog doma Pula studentima Sveučilišta Jurja Dobrile u Puli osigurat će se dodatnih 124 smještajnih jedinica od kojih su 4 jednokrevetne namijenjene studentima s invaliditetom. Provedbom projekta omogućit će se studiranje društveno marginaliziranim skupinama i doprinijet će se povećanju udjela visokoobrazovanog stanovništva na regionalnoj i nacionalnoj razini. |
| Izgradnja studentskog doma u Vukovaru | Veleučilište „Lavoslav Ružička“ u Vukovaru | 17.11.2016. | 22.911.080,83 | Financiranjem izgradnje prvog studenskog doma u Vukovarsko-srijemskoj županiji, javno Veleučilište „Lavoslav Ružička“ u Vukovaru dobit će podršku u izgradnji smještajnih kapaciteta za studente, posebice studente u nepovoljnom položaju. Izgradnjom 108 smještajnih kapaciteta doprinijet će se ciljevima Poziva te povećati pristup visokom obrazovanju kroz smanjenje troškova studiranja s naglaskom na studente u nepovoljnom položaju. |
| Studentski dom Palacin | Veleučilište u Šibeniku | 27.4.2017. | 79.680.000,00 | Projekt je usmjeren ka rješavanju problema nedostatka smještajnog kapaciteta u studentskim domovima na području Šibensko – kninske županije. Postojeći smještajni kapaciteti unutar studentskog doma zadovoljavaju samo 8,84% potrebe za smještajem redovitih studenata te 16,6% potreba za smještajem redovitih studenta u nepovoljnom položaju, s prebivalištem van mjesta studiranja. Povećanjem kapaciteta i kvalitete studentskog smještaja – 332 ležaja od kojih je 199 namijenjeno studentima u nepovoljnom položaju, značajno će se pridonijeti poboljšanju uvjeta pristupa visokom obrazovanju studenata na području Šibensko – kninske županije, posebice studentima u nepovoljnom položaju. Ciljne skupine projekta su 837 redovita studenta s prebivalištem van mjesta studiranja na području grada Šibenika, od kojih je 444 u nepovoljnom položaju. |
| Izgradnja studentskog doma u Požegi | Veleučilište u Požegi | 05.10.2017. | 32.683.129,43 | Provedbom planiranog projekta unaprijedit će se kvaliteta studiranja i življenja redovnih studenata Veleučilišta u Požegi te će se sniziti troškovi studiranja, a samim time povećati pristup visokom obrazovanju, s posebnim naglaskom na osobe u nepovoljnom položaju. Izgradnjom studentskog doma u gradu Požegi rješava se središnji problem smanjenog pristupa visokom obrazovanju osobama lošijeg socio-ekonomskog statusa na Veleučilištu u Požegi. Naime, od ukupnog broja redovnih studenata, 85% ima prebivalište izvan Požege, a čak 66% dolazi iz četiriju županija koje se prema indeksu razvijenosti nalaze na samom dnu ljestvice te su kategorizirane kao potpomognuta područja. Ovim se projektom nastoje smanjiti troškovi studiranja u gradu Požegi za 20%. Ciljana skupina su redovni studenti Veleučilišta u Požegi koji imaju prebivalište izvan grada Požege. |
| Rekonstrukcija studentskog doma „Bruno Bušić“ | Sveučilište u Splitu | 31.01.2018. | 32.550.000,00 | Projektom će se rekonstruirati i modernizirati studentski dom "Bruno Bušić" u Splitu kojem je prijetilo zatvaranje, s ukupno 465 ležaja što će rezultirati podizanjem standarda stanovanja u studentskom domu pri čemu je u projektu poseban naglasak stavljen na studente u nepovoljnom položaju, studente s invaliditetom i one sa smanjenom pokretljivosti. Projektom će se znatno poboljšati energetska učinkovitost same zgrade što će doprinijeti nižim troškovima održavanja u budućnosti i time osigurati dugoročna održivost projekta. |
| Studentski smještaj i prehrana u Novom kampusu Sveučilišta u Zadru | Sveučilište u Zadru | 04.04.2018. | 67.433.433,38 | Zbog nedostatnog kapaciteta od 206 kreveta u postojećem studentskom domu, cilj je Sveučilišta u Zadru ovim projektom doprinijeti smanjenju troškova studiranja i povećati pristup visokom obrazovanju za redovite studente, s naglaskom na studente u nepovoljnom položaju odnosno studente slabijeg imovinskog statusa i studente s invaliditetom. Ovim projektom Sveučilište u Zadru planira izgradnju studentske menze sa 436 mjesta i slastičarnice sa 64 mjesta te prostor za učenje, dnevni boravak i prehranu te povećati studentski smještaj podijeljen na tri paviljona s ukupno 284 kreveta namijenjenima studentima u nepovoljnom položaju (6 za studente s invaliditetom), čime će se olakšati dostupnost studiranja većem broju studenata. |
| UKUPNA ALOKACIJA POZIVA: | | | **1.200.700.000,00 HRK** | |
| UKUPNO DODIJELJENA BESPOVRATNA SREDSTVA: | | | **1.199.971.324,29 HRK** | |
| STOPA UGOVARANJA: | | | **99,94 %** | |

Od otvaranja Poziva na dostavu projektnih prijedloga *Modernizacija, unaprjeđenje i proširenje infrastrukture studentskog smještaja za studente u nepovoljnom položaju* potpisano je ukupno 14 ugovora o dodjeli bespovratnih sredstava s prihvatljivim prijaviteljima u ukupnom iznosu od **1.199.971.324,29 HRK**, čime stopa ugovaranja ukupne alokacije Poziva koja je iznosila 1.200.700.000,00 HRK iznosi **99,94 %**.